ΓΡΑΠΤΗ ΕΡΩΤΗΣΗ E-2461/00

υποβολή: Alexander de Roo (Verts/ALE) προς την Επιτροπή

(24 Ιουλίου 2000)

Θέμα: Αντιστάθμιση των περιβαλλοντικών επιπτώσεων από τη διέλευση του Τρένου Μεγάλης Ταχύτητας (ΤΜΤ)- Νότου μέσω Biesbosch

Γνωρίζει η Επιτροπή ότι η σιδηροδρομική γραμμή ΤΜΤ- Νότου μεταξύ Άμστερνταμ και Βρυξελλών που πρόκειται να κατασκευασθεί θα διασχίζει τη δυτική πλευρά του Εθνικού Δρυμού του Biesbosch που είναι πλούσιος σε ορνιθοπανίδα και οικοτόπους;

Γνωρίζει η Ευρωπαϊκή Επιτροπή ότι η ολλανδική κυβέρνησηποσχέθηκε να αντισταθμίσει τις περιβαλλοντικές επιπτώσεις εντός του οικοτόπου του Biesbosch;

Συμφωνεί η Ευρωπαϊκή Επιτροπή με την άποψή μου ότι για τη διατήρηση της βιολογικής ποικιλίας είναι καλύτερα ναπάρξει αντιστάθμιση των περιβαλλοντικών επιπτώσεων εκτός της περιοχής του Biesbosch προκειμένου, να περιορισθεί η καθαρή ζημία;

Εάν συμβεί το τελευταίο, προτίθεται άραγε η Ευρωπαϊκή Επιτροπή να ασκήσει πιέσεις προς τις ολλανδικές αρχές ώστε να αναθεωρήσουν τα σχέδια για αντιστάθμιση των περιβαλλοντικών επιπτώσεων εντός του Εθνικού Δρυμού του Biesbosch;

Απάντηση της κας Wallstrm Εξ ονόματος της Επιτροπής

(27 Σεπτεμβρίου 2000)

Η Επιτροπή δεν γνωρίζει ότι η σιδηροδρομική σύνδεση Hogesnelheidslijn-Zuid Άμστερνταμ Βρυξέλλες (καλούμενη εν προκειμένω HSL) διασχίζει το δυτικό τμήμα του Biesbosch.

Το Biesbosch έχει χαρακτηρισθεί ως ζώνη ειδικής προστασίας (ΖΕΠ-SPA) κατά την έννοια της οδηγίας 79/409/ΕΟΚ του Συμβουλίου της 2 Σεπτεμβρίου 1979 περί της διατηρήσεως των αγρίων πτηνών(1) και έχει προταθεί εκ μέρους των Κάτω Χωρών ως τόπος κοινοτικής σημασίας (ΤΚΣ-SCI) κατά την έννοια της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) και της άγριας πανίδας και χλωρίδας(2).

Σύμφωνα με το άρθρο 6 παράγραφος 3 της οδηγίας 92/43/ΕΟΚ, κάθε σχέδιο ή έργο που ενδέχεται να έχει σημαντικές επιπτώσεις σε ΤΚΣπόκειται σε κατάλληλη εκτίμηση των επιπτώσεών του στον τόπο. Οι εθνικές αρχές εγκρίνουν το έργο μόνον εφόσον βεβαιωθούν προηγουμένως ότι δεν θα επηρεάσει αρνητικά τον τόπο και, κατά περίπτωσιν, κατόπιν δημοσίου διαλόγου.

Σύμφωνα με το άρθρο 6 παράγραφος 4 της οδηγίας 92/43/ΕΟΚ, εάν, παρά την αρνητική εκτίμηση των επιπτώσεων στον τόπο και ελλείψει εναλλακτικών λύσεων, το έργο πρέπει, παρόλα αυτά, να προχωρήσει για λόγους επιτακτικού δημοσίου συμφέροντος, το κράτος μέλος λαμβάνει όλα τα αναγκαία επανορθωτικά μέτρα για να εξασφαλισθεί η προστασία της συνολικής συνοχής του δικτύου Natura 2000. Ενημερώνει δε την Επιτροπή για τα επανορθωτικά μέτρα που έχει λάβει.

Δυνάμει του άρθρου 7 της οδηγίας 92/43/ΕΟΚ, οι απορρέουσες από τα άρθρα 6 παράγραφος 3 και 6 παράγραφος 4 της εν λόγω οδηγίαςποχρεώσεις εφαρμόζονται όχι μόνο στους ΤΚΣ, αλλά και στις ΖΕΠ.

Οι ολλανδικές αρχές δεν έχουν ακόμη ενημερώσει την Επιτροπή για τα επανορθωτικά μέτρα που προτίθενται να λάβουν στο Biesbosch λόγω της κατασκευής της σιδηροδρομικής γραμμής, όπως είναιποχρεωμένα να πράξουν δυνάμει του άρθρου 6 παράγραφος 4 της οδηγίας 92/43/ΕΟΚ. Ωστόσο, δεδομένου ότι η εν λόγω σιδηροδρομική γραμμή δεν έχει ακόμη κατασκευαστεί, δεν είναιποχρεωτικό να έχουν ήδη ληφθεί τα μέτρα, ούτε να έχει ενημερωθεί η Επιτροπή.

Η Επιτροπή ζήτησε από τις ολλανδικές αρχές να την ενημερώσουν για την εφαρμογή της οδηγίας 79/409/ΕΟΚ και της οδηγίας 92/43/ΕΟΚ, καθώς και της οδηγίας 85/337/ΕΟΚ της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον(3) σε σχέση με την HSL.

Σε περίπτωση που από την απάντηση των Κάτω Χωρών προκύψουν ενδείξεις μη συμμόρφωσης με τις προαναφερθείσες οδηγίες, η Επιτροπή δεν θα διστάσει να λάβει όλα τα μέτρα που είναι αναγκαία για να εξασφαλισθεί η πλήρης, εκ μέρους των ολλανδικών αρχών, τήρηση των εν λόγω οδηγιών.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 175 της 5.7.1985.